
ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ
ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на ПУП-ПП за трасе на пътна връзка от о.т. 209 по плана ж.к.“Меден Рудник“, гр. Бургас до Републикански път I-9 „ГКПП Дуранкулак - Бургас -  ГКПП Малко Търново“, в съответствие с ОУП на гр. Бургас 

УВАЖАЕМИ ОБЩИНСКИ СЪВЕТНИЦИ,

С Решение, прието на заседание проведено на 30.04.2019г., Протокол №56, т.61 от дневния ред, Общински съвет – Бургас е разрешил изработване на  проект за Подробен устройствен план- Парцеларен план за  трасе на пътна връзка от о.т. 209 по плана ж.к.“Меден Рудник“,гр.Бургас до Републикански път    I-9 „ГКПП Дуранкулак - Бургас - ГКПП Малко Търново“, в съответствие с ОУП на гр.Бургас, като е одобрено  задание за изготвяне на Прединвестиционни проучвания /ПИП/  за проучване за избор на трасе и ПУП-ПП за трасе на пътна връзка от о.т. 209 по плана ж.к.“Меден Рудник“,гр.Бургас до Републикански път    I-9 „ГКПП Дуранкулак-Бургас -  ГКПП Малко Търново“ в съответствие с  ОУП на гр.Бургас.
Стратегията за развитие на градската територия е определена от Общински съвет-Бургас, с одобряването на Общия устройствен план на града. Действащият ОУП предвижда посоките на развитие на зоните за обитаване и зоните за труд, както и необходимата за пълноценното им обслужване инфраструктура. С ОУП на гр. Бургас са предвидени трасета за провеждане на основни градски пътни артерии, в обвръзка с обходни пътища и пътища от републиканската пътна мрежа. 

Решаването на проблемите свързани с трафика, намаляване на предпоставките за възникване на ПТП, създаването на пълноценна и устойчива градска среда, осигуряване на адекватни условия за обитаване и труд, добра, надеждна и безопасна инфраструктура на територията на гр.Бургас и населените места от общината са основни приоритети в политиката на община Бургас.  Проблемите с трафика и адекватното транспортно обслужване са от значителен обществен интерес, което изисква предприемането на спешни мерки и максимално съкращаване на сроковете за провеждане на процедури по изготвяне на устройствени планове и инвестиционни проекти за реализацията на инвестиционните намерения свързани с изграждане на транспортната инфраструктура.

Жилищен комплекс „Меден рудник“ е най-големият жилищен комплекс на територията на  гр.Бургас с население от около 60 000 жители - предимно младо и работоспособно население. Голяма част от жителите на комплекса работят в централната градска част на гр. Бургас, в пристанищните терминали, летище, в големите търговски центрове и обслужващи зони,  в предприятия в индустриалните зони и по Черноморието. Всички зони за труд са на отстояние от комплекса и изискват придвижване с транспорт. Трудовата заетост предполага голям поток от трудови пътувания от и към комплекса. Пътуванията са основно в посока Пристанище, ПЗ„Север“, ПЗ“Долно Езерово“, Летище до кв.Сарафово, кв.Крайморие и цялото южно  Черноморие.

Към момента, комплексът е свързан с пътища от републиканската пътна мрежа и улици от първостепенната мрежа на гр. Бургас главно през една точка – ПВ ЮГ “Бургас – Средец-Созопол“, който е пресечна точка на републикански пътища - път  I-9 и II-79. 

С нарастването на населението на комплекса в резултат на усвояване на нови жилищни територии, както и разширяването на производствените зони и изградените нови мощности в тях по действащи ПУП в последните 25 години се увеличава значително интензивността на движението на територията на комплекса. Промяната в обществено-икономическите условия през последните 30 г. доведе и до значително увеличаване на броя на моторните превозни средства на домакинство.

Създаването на добри условия за връзка и транспортна обезпеченост на територията е едно от съществените условия за развитие на бизнеса и подобряване на средата за труд и обитаване.

Направени са предварителни експертни проучвания, оглед на терените и територията, като са взети под внимание прогнозите за развитие. В следствие на това се констатира,  че за реализиране на инвестиционните намерения на Община Бургас е необходимо да се предприемат мерки по обезпечаване на територията на комплекс “Меден Рудник“ и територията на ПЗ “Юг-Запад“ с допълнителна пътна инфраструктура.

С изготвения ПУП-ПП се предвижда изграждане на пътна връзка от о.т. 209 по плана на ж.к. „Меден Рудник“, гр. Бургас до Републикански път І-9 „ГКПП Дуранкулак – Бургас – ГКПП Малко Търново“, предвидена с четири ленти за движение, кръгово кръстовище при обвръзката му с уличната регулация на ж.к. „Меден Рудник“ и пътен възел на две нива, тип „тромпет“, при връзка с път І-9. Дължината на пътната връзка е 2400 м, с габарити на пътя 20 м.
Територията, предмет на ПУП-ПП, обхваща имоти основно извън строителните граници на гр. Бургас, територия южно от ж.к. „Меден Рудник“ и ПЗ „Юг“ и Републикански път І-9 „ГКПП Дуранкулак – Бургас – ГКПП Малко Търново“.
Изготвения проект е обявен по реда на чл.128, ал.1 от ЗУТ със съобщение, обнародвано в ДВ бр.51 от 18.06.2021г. Видно от Акт за приключило обявяване от 19.07.2021г., в законоустановения срок не са постъпили възражения.
Разработката е разгледана на заседание на ОЕСУТ и с решение обективирано в Протокол № 20/04.08.2021г. по т.20 от дневния ред, ПУП-ПП е приет. 
За инвестиционното предложение е издадено Становище по Екологична оценка № БС-2-5/12.09.2024г. на РИОСВ-Бургас. 
Трасето на новата пътна връзка е съгласувано с Агенция пътна инфраструктура с тяхно становище изх.№ 08-00-1113/09.08.2021г.

Със свое становище изх.№ 09-00-221/18.12.2020г. Дирекция „Инфраструктурата на отбраната“ към Министерство на отбраната съгласува проекта. 

Трасето е съгласувано с ВиК ЕАД с тяхно становище изх.№ ТД-2867-1-30.12.2020г. и с Електроразпределение Юг със становище изх.№9046234-1-08.12.2020г. 

Обектът е включен в програмата за управление и разпореждане с общинска собственост. Съгласно разпоредбата на чл.65, ал.2 от Наредба № РД-02-20-5 от 15 декември 2016 г. за съдържанието, създаването и поддържането на кадастралната карта и кадастралните регистри – обн. ДВ. бр. 4, от 13.1.2017 г., във връзка с §8 от ПЗР към Наредба за изменение и допълнение на НССПКККР, проектите за ПУП-ПУР, ПУП-ПП и ПУП –ПРЗ са представени в СГКК.
Предвид гореизложеното и на основание чл.21, ал.1,  т.11 от ЗМСМА, чл.129, ал.1 от Закона за устройство на територията (ЗУТ), във връзка с чл.110, ал.1, т.5 от ЗУТ, чл.21 от ЗОС,  Наредба №8 за ОС на УП  и решение на ОЕСУТ, изразено с Протокол  №20/04.08.2021г по т.20, предлагам Общински съвет - Бургас да вземе следното:

РЕШЕНИЕ

1.На основание чл.21, ал.1, т.11 от ЗМСМА, чл.129, ал.1 от Закона за устройство на територията (ЗУТ), във връзка с чл.110, ал.1, т.5 от ЗУТ и чл. 21 от ЗОС, Общински съвет Бургас, одобрява  ПУП-ПП за трасе на пътна връзка от о.т. 209 по плана ж.к.“Меден Рудник“, гр. Бургас до Републикански път I-9 „ГКПП Дуранкулак - Бургас -  ГКПП Малко Търново“, в съответствие с ОУП на гр. Бургас, съгласно приложения проект.
 Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията. 

Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.

2.Разработката касае реализация на пътна инфраструктура от първостепенната улична мрежа на гр. Бургас.  Своевременното процедиране на плана ще даде възможност за стартиране реализирането на инвестицията, основна цел, на която е облекчаване на пътния поток, безконфликтно транспортно обслужване на прилежащите жилищни зони и бързо и безпрепятствено извеждане на трафика от града, безспорно в голям обществен интерес, поради което на основание чл.60, ал.1 от Административнопроцесуалния кодекс допуска предварително изпълнение на решението.
Приложения: Решение, прието на заседание проведено на 30.04.2019г., Протокол №56, т.61 от дневния ред, Общински съвет – Бургас; проект за ПУП-ПП; Акт за приключило обявяване от 19.07.2021г.; Протокол № 20/04.08.2021г. по т.20 от дневния ред на ОЕСУТ;  Становище по Екологична оценка № БС-2-5/12.09.2024г. на РИОСВ-Бургас; становище изх.№ 08-00-1113/09.08.2021г. на АПИ; становище изх.№ 09-00-221/18.12.2020г. Дирекция „Инфраструктурата на отбраната“ към Министерство на отбраната; становище изх.№ ТД-2867-1-30.12.2020г. на ВиК ЕАД;  становище изх.№9046234-1-08.12.2020г. на Електроразпределение Юг

ДИМИТЪР НИКОЛОВ

Кмет на Община Бургас 

